Un nou „reality-show” se anunță ca următorul lider de necontestat al audiențelor din România. Bazat pe emisiunea „Insula Iubirii”, noul show, „Insula Jignirii” va avea același format, cinci cupluri vor fi duse pe o insulă în Pacific unde vor fi înjurați de Radu Banciu de la B1 până se cară de-acolo.

„Radu Banciu va avea libertate deplină în acest format: îi va putea înjura pe concurenți și când iau masa în oraș, și când fac duș și chiar și când fac sex, pentru sunt camere și microfoane peste tot”, a declarat unul din producătorii emisiunii.

Îndrăgitul prezentator TV chiar a prezentat o mostră de discurs la care concurenții se pot aștepta pe „Insula Jignirii”: „Păi ce faci grasule, așa se dă la buci, uită-te la tine, puți, bă, ești ca un porc, tremură șuncile pe tine, păi cum să dai băăăă, la târfa asta nespălată, mișcă-te fă, nu sta ca lemnul, păi dacă rămâi gravidă așa îl faci pe Pinocchio”, a exemplificat Banciu.